***П О К А Н А***

Във връзка с прилагане на чл. 56а, ал. 4, т.2 от ППЗСПЗЗ и чл. 56ж, ал. 2 от ППЗСПЗЗ след изменение на Правилника за прилагане на Закона за собствеността и ползването на земеделските земи /ППЗСПЗЗ/ с ПМС 337/17.12.2019 г., ДВ бр.100 в сила от 20.12.2019 г., Областна дирекция „Земеделие“- Бургас, кани оценителите вписани в публичния регистър на независимите оценители на недвижими имоти да участват в избор на оценител за:

**1.** Изготвяне на пазарна оценка за имоти прилежащи площи към сгради и/или съоръжения в стопански дворове на бивши организации по §12 от ПЗР на ЗСПЗЗ за процедура по реда на чл.27, ал.6 от ЗСПЗЗ;

**2.** Изготвяне на пазарна оценка за имоти свободни /незастроени/, негодни за земеделско ползване в стопански дворове на бивши организации по §12 от ПРР на ЗСПЗЗ за процедура по реда на чл.27, ал.8 от ЗСПЗЗ;

**Офертата да включва:**

* Използвани подходи и методи на оценка – /най-малко два, по избор/;
* Цена за изготвяне на оценка за един поземлен имот в едно землище;
* Цена за изготвяне на оценка за всеки следващ имот в същото землище;
* Цена за актуализация на една оценка на поземлен имот;
* Сертификат за оценителска правоспособност на недвижими имоти;
* Декларация за запознаване с проект на Договора – Приложение № 2;

Към настоящата покана, предоставям за запознаване с условията на Договора – проект на договор Приложение № 1;

**Критерий за избор**

За изпълнител ще бъде избран предложилия най-ниска крайна цена */цена с вкл. ДДС/.*

**Срок**

Срокът за предоставяне на офертите е **7** /*седем/* **работни дни** от публикуване на поканата на интернет страницата на Областна дирекция „Земеделие“- Бургас.

Моля, при представяне на офертата да се придържате към следната таблица:

**Таблица за оферта от оценител на недвижими имоти във връзка с ПОКАНА отправена от Областна дирекция „Земеделие“- Бургас**

|  |  |  |  |
| --- | --- | --- | --- |
| **Име на оценителя** | **Цена за 1 бр. имот/лв.,**  **в едно землище**  **с вкл. ДДС** | **Цена за всеки следващ имот**  **в същото землище,**  **с вкл. ДДС** | **Цена за актуализация**  **на оценка, с вкл. ДДС** |
|  |  |  |  |

*Приложение № 1*

**ПРОЕКТ НА ДОГОВОР**

**№** ….........................................**г.**

Днес, ………………. г. в гр. Бургас, долуподписаните:

**ОБЛАСТНА ДИРЕКЦИЯ “ЗЕМЕДЕЛИЕ” гр.Бургас**, представлявана от **……………………………….**, с адрес: гр.Бургас, ул.”Иван Шишман” №8, ЕИК 175809860, наричанпо-долу ВЪЗЛОЖИТЕЛ и

**…………………………….**, ЕГН …………………., с адрес: …………………………, наричан/а по-долу за краткост „ИЗПЪЛНИТЕЛ“,

Като се взе предвид:

1.Подадена оферта с вх.№…………………….. на ОД „Земеделие”-Бургас;

2.Изпълнителят притежава сертификат за оценителска правоспособност №………………г. издаден от КНОБ за оценка на недвижими имоти;

3. Протокол от ………..г. от работа на комисия назначена със Заповед № ……/……г. на Директора на ОД „Земеделие” Бургас със задача за избор на оценител;

И на основание чл.20, ал.4 от ЗОП се сключи този договор за следното:

**І. ПРЕДМЕТ НА ДОГОВОРА**

**Чл.1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва и изготвя, срещу възнаграждение и при условията на този Договор пазарни оценки за имоти прилежащи площи към сгради и/или съоръжения за процедура по реда на чл.27, ал.6 от ЗСПЗЗ и за имоти свободни, негодни за земеделско ползване за процедура по реда на чл.27, ал.8 от ЗСПЗЗ в стопански дворове на бивши организации по §12 от ПЗР на ЗСПЗЗ, както и актуализация на изготвени оценки, за краткост наричани „услуги”.

**ІІ. СРОК НА ДОГОВОРА**

**Чл.2.(1)** Срокът на договора е 12 /дванадесет/ календарни месеци, считано от датата на подписването му или до достигане на максималната стойност по договора - 10 000 лв. с ДДС.

**(2)** Този срок не се отнася за задълженията на **ИЗПЪЛНИТЕЛЯ,** свързани с върната оценка от Министерство на земеделието, храните и горите за корекция. В този случай, изготвените оценките се преработват след срока по ал.1.

**ІІІ. ЦЕНА И НАЧИН НА ПЛАЩАНЕ**

**Чл.3.(1)** За осъществяване предмета на договора ВЪЗЛОЖИТЕЛЯТ заплаща на ИЗПЪЛНИТЕЛЯ възнаграждение, съгласно цените посочени от него в оферта с вх. №………………..г. на ОД „Земеделие”-Бургас, неразделна част от настоящия договор, а именно:

1. За един брой оценка на поземлен имот –…….. лв. с вкл. ДДС;
2. За всеки следващ имот в същото землище, цена за изготвяне на оценката –…….. лв. с вкл. ДДС;
3. Актуализация на извършена оценка за един поземлен имот – ………..лв. с вкл. ДДС

**(2)** ВЪЗЛОЖИТЕЛЯТ заплаща възнаграждението по чл.3, ал.1, само за реално извършени оценки и актуализации на оценки. Окончателната стойност на договора се формира на база на реално заявените, извършените оценки на недвижими имоти и заплатени оценки през целия срок на изпълнението му.

**(3)** Максималната допустима стойност на договора не може да надвишава 10 000 лева с ДДС.

**(4)** Във възнаграждението по ал.1 са включени всички разходи на ИЗПЪЛНИТЕЛЯ за изпълнение на възложените оценки, включително и разходите за транспорт, квартирни, дневни и други разходи за извършване на оценяването като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

**(5)** Единичните цени, свързани с изготвянето на възложените оценки, посочени в Ценовото предложение на ИЗПЪЛНИТЕЛЯ, са фиксирани за времето на изпълнение на Договора и не подлежат на промяна.

**Чл.4.(1)** ВЪЗЛОЖИТЕЛЯТ заплаща на ИЗПЪЛНИТЕЛЯ уговореното в чл.3, ал.1 възнаграждение в 20 - дневен срок, след извършване на оценките и отчитането им с подписан от двете страни протокол и представена надлежно оформена фактура за дължимата сума.

**(2)**Плащането на възнаграждението ще се извърши по следната банкова сметка**:**

Банкова сметка в**:………………………………………….**

**BIC: ……………………………**

**IBAN:…………………………..**

**ІV.ПРАВА И ЗАДЪЛЖЕНИЯ НА СТРАНИТЕ**

**Чл.5.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Общи права и задължения на ВЪЗЛОЖИТЕЛЯ**

**Чл.6.** ВЪЗЛОЖИТЕЛЯТ има право:

**1.** да изисква и да получава извършените оценки в уговорения срок, количество и качество;

**2.** да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия срок на договора.

**Чл.7.** ВЪЗЛОЖИТЕЛЯТ се задължава :

* + - 1. Да предоставя на ИЗПЪЛНИТЕЛЯ необходимата информация, документи или други материали, свързани с изпълнението на настоящия договор;
      2. Да оказва на ИЗПЪЛНИТЕЛЯ нужното съдействие, като се координира с ИЗПЪЛНИТЕЛЯ при осъществяването на дейностите по чл. 1от настоящия договор;
      3. Да приеме изпълнението на възложените оценки, когато отговарят на договореното, по реда и при условията на този Договор;
      4. Да заплати на ИЗПЪЛНИТЕЛЯ Цената в размера, по реда и при условията, предвидени в този Договор;
      5. Да предостави и осигури достъп на ИЗПЪЛНИТЕЛЯ до информацията, необходима за извършването на оценките, предмет на Договора, при спазване на относимите изисквания или ограничения съгласно приложимото право;
      6. Да пази поверителна Конфиденциалната информация, в съответствие с уговореното в чл. 20 от Договора.

**Общи права и задължения на ИЗПЪЛНИТЕЛЯ**

**Чл.8.** ИЗПЪЛНИТЕЛЯТ има право:

**1.** Да получи възнаграждение в размера, сроковете и при условията по чл. 3 и чл. 4 от договора;

**2.** Да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;

**Чл.9.** ИЗПЪЛНИТЕЛЯТ се задължава:

**1.** Да предоставя Услугите и да изпълнява задълженията си по този Договор в уговорените срокове и качествено, в съответствие с Договора и Приложенията;

**2.** Да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;

**3.** Да изпълнява всички законосъобразни указания и изисквания на ВЪЗЛОЖИТЕЛЯ;

**4**. Да пази поверителна Конфиденциалната информация, в съответствие с уговореното в чл. 20 от Договора;

**5**. Да не възлага работата или части от нея на подизпълнители.

**Специални права и задължения на страните**

**Чл.10. ИЗПЪЛНИТЕЛЯТ се задължава:**

**1.** Като оценител вписан в Камарата на независимите оценители в България да извършва оценките по …………. механизъм за имоти прилежащи площи към сгради и/или съоръжения за процедура по реда на чл.27, ал.6 от ЗСПЗЗ и за имоти свободни, негодни за земеделско ползване за процедура по реда на чл.27, ал.8 от ЗСПЗЗ в стопански дворове на бивши организации по §12 от ПЗР на ЗСПЗЗ. Изпълнителят се задължава при изготвяне на оценките да използва поне два подхода и методи на оценка описани подробно в оферта с вх.№……………………….

**2.** Да изпълнявакачествено предмета на Договора в съответствие с изискванията на нормативната уредба.

**3.1.** Да изпълни в срок до 5 рабодни дни от получаване на писмо от ВЪЗЛОЖИТЕЛЯ за възлагане за извършване на оценки за един конкретен поземлен имот.

**3.2.** Да изпълни в срок до 7 рабодни дни от получаване на писмо от ВЪЗЛОЖИТЕЛЯ за възлагане за извършване на оценки за повече от един поземлен имот в едно землище.

**4.** В случай, че изготвена и приета оценка е върната от Министерство на земеделието, храните и горите в рамките на 6 месеца от приемането и, ИЗПЪЛНИТЕЛЯТ се задължава да извърши корекции на изготвената оценка без да се дължи допълнително възнаграждение от страна на ВЪЗЛОЖИТЕЛЯ.

**Чл.11.(1)** ВЪЗЛОЖИТЕЛЯТ ще възлага извършването на всяка една оценка по чл.1 от договора с писмо до Изпълнителя изпратено по електронна поща.

**(2)**Контролът по изпълнение на настоящия договор от страна на ВЪЗЛОЖИТЕЛЯ ще се осъществява от:

1. инж. Соня Николова-главен експерт в ОД”Земеделие”Бургас и

2. инж. Веселина Мавродиева -старши експерт в ОД”Земеделие”Бургас,

които ще следят за качественото и точно изпълнение на договорените клаузи и ще осъществяват цялата комуникация между ВЪЗЛОЖИТЕЛЯ и ИЗПЪЛНИТЕЛЯ в хода на изпълнение на договора.

**V. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл.12.** Предаването на изпълнението на Услугите за всяка дейност се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от страните („Приемо-предавателен протокол“).

**Чл.13.** ВЪЗЛОЖИТЕЛЯТ има право:

**1.** Да приеме изпълнението, когато отговаря на договореното;

**2.** Да откаже приемане на изпълнението до отстраняване на недостатъците, като даде подходящ срок за отстраняването им за сметка на ИЗПЪЛНИТЕЛЯ;

**3.** Да откаже да приеме изпълнението в случай, че констатираните недостатъци са от такова естество, че не могат да бъдат отстранени в рамките на срока за изпълнение по Договора или резултатът от изпълнението става безполезен за ВЪЗЛОЖИТЕЛЯ;

**4**. В случай, че изготвена и приета оценка е върната от Министерство на земеделието, храните и горите в рамките на 6 месеца от приемането и, ВЪЗЛОЖИТЕЛЯТ има право да я върне отново на ИЗПЪЛНИТЕЛЯ за корекция в съответствие с дадените указания на Министерство на земеделието, храните и горите.

**VІ.САНКЦИИ ПРИ НЕИЗПЪЛНЕНИЕ**

**Чл.14.** При просрочване изпълнението на задълженията по този Договор, неизправната страна дължи на изправната неустойка в размер на 0,5% (нула цяло и пет на сто) от цената за просрочената дейност за всеки ден забава, но не повече от 10 % (десет на сто) от стойността на Договора, освен когато просрочването се дължи на непредвидими форсмажорни обстоятелства.

**Чл.15.** При констатирано лошо или друго неточно или частично изпълнение на отделна дейност или при отклонение от изискванията на ВЪЗЛОЖИТЕЛЯ, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната дейност, без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да прекрати договора.

**Чл.16.** Плащането на неустойките, уговорени в този Договор, не ограничава правото на изправната страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**VІІ.ПРЕКРАТЯВАНЕ НА ДОГОВОРА**

**Чл.17.(1)** Този Договор се прекратява:

**1.**С изтичане на срока по чл. 2 от Договора или с достигане на максимално допустимата стойност на Договора;

**2. С** изпълнението на всички задължения на страните по него;

**3.** При настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 7 (седем) дни от настъпване на невъзможността и да представи доказателства;

**(2)** Договорът може да бъде прекратен

**1.** По взаимно съгласие на страните, изразено в писмена форма;

**2.**С едностранно предизвестие от **ВЪЗЛОЖИТЕЛЯ** във всеки един момент от действието на договора.

**3.** С едностранно изявление на изправната страна за развалянето му отправено до неизпълнилата страна;

**Чл.18.**Във всички случаи на прекратяване на Договора:

**1.** ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания;

**2.** ИЗПЪЛНИТЕЛЯТ се задължава:

**а)** Да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

**б)** Да предаде на ВЪЗЛОЖИТЕЛЯ всички оценки, изготвени от него в изпълнение на Договора до датата на прекратяването;

**в)** Да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

**Чл.19.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги.

**VІІІ.ОБЩИ РАЗПОРЕДБИ**

**Чл.20.(1)** Всяка от страните по този Договор се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на страните, както и ноу-хау, изобретения, полезни модели или други права от подобен характер, свързани с изпълнението на Договора.

**(2)** С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

**1.** Информацията е станала или става публично достъпна, без нарушаване на този Договор от която и да е от страните;

**2.** Информацията се изисква по силата на закон, приложим спрямо която и да е от страните;

**3.**Предоставянето на информацията се изисква от регулаторен или друг компетентен орган и съответната страна е длъжна да изпълни такова изискване;

В случаите по точки 2 или 3 страната, която следва да предостави информацията, уведомява незабавно другата страна по Договора.

**(4)** Задълженията по тази клауза се отнасят до съответната страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната страна отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**Чл.21.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Чл.22.(1)** Всички уведомления между страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на страните са както следва:

**1.За ВЪЗЛОЖИТЕЛЯ**:

Адрес за кореспонденция: гр.Бургас, ул. „Иван Шишман“ №8

Тел.: 056 84 43 03 и e-mail:[zemedelie@odzburgas.com](mailto:zemedelie@odzburgas.com)

**2.За ИЗПЪЛНИТЕЛЯ**:

Адрес за кореспонденция: **…………………………………..**

Тел.:**……………………**e-mail:…………………………………………………

**(3)** За дата на уведомлението се счита:

**1.** Датата на предаването – при лично предаване на уведомлението;

**2.** Датата на пощенското клеймо на обратната разписка – при изпращане по пощата;

**3.** Датата на доставка, отбелязана върху куриерската разписка – при изпращане по куриер;

**4.** Датата на получаване – при изпращане по електронна поща.

**(4)** Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 7 (седем) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**Чл.23.**Този Договор, в т.ч. приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

**Чл.24.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между страните чрез преговори, а при непостигане на съгласие – спорът ще се отнася за решаване от компетентния български съд.

**Чл.25.** Този Договор е изготвен и подписан в два еднообразни екземпляра – по един за всяка от страните.

**Чл.26.** Към този Договор се прилагат и са неразделна част от него следните приложения:

**1**. Оферта с вх…………………………………. на ОД „Земеделие”-Бургас;

**2.** Сертификат за оценителска правоспособност №…………………………. издаден от КНОБ за оценка на недвижими имоти;

**ЗА ВЪЗЛОЖИТЕЛЯ: ………….……………..**

**ЗА ИЗПЪЛНИТЕЛЯ:………..……..…………..**

*Приложение № 2*

**ДЕКЛАРАЦИЯ**

**от** ………………………………………………………………………………**с ЕГН……….**……………, адрес:………………..………………………………, притежаващ/а сертификат за оценителска правоспособност №…………………….г., издаден от КНОБ за оценка на недвижими имоти

**ДЕКЛАРИРАМ, че съм запознат/а със:**

Проекта на договор – Приложение № 1 към Покана отправена от Областна дирекция „Земеделие” – Бургас за изготвяне на оценки за имоти прилежащи площи към сгради и/или съоръжения за процедура по реда на чл.27, ал.6 от ЗСПЗЗ и за имоти свободни, негодни за земеделско ползване за процедура по реда на чл.27, ал.8 от ЗСПЗЗ в стопански дворове на бивши организации по §12 от ПЗР на ЗСПЗЗ;

**Дата:…………… Подпис:** ……………